HR
5.6.2023.
Službeni list Europske unije
L 144/91
PROVEDBENA ODLUKA KOMISIJE (EU) 2023/1084 оd 1. lipnja 2023.
o neriješenim prigovorima u pogledu uvjeta za odobrenje biocidnog proizvoda A-Quasan u skladu s Uredbom (EU) br.
528/2012 Europskog parlamenta i Vijeća (priopćeno pod brojem dokumenta C(2023) 3447) (Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EU) br.
528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 36. stavak 3.,
budući da:
(1)
Društvo Menno Chemie-Vertrieb GMBH („podnositelj zahtjeva”) nadležnom je tijelu Nizozemske 15. lipnja 2021. u skladu s člankom 33.
Uredbe (EU) br.
528/2012 podnijelo zahtjev za sekvencijalno međusobno priznavanje nacionalnog odobrenja za biocidni proizvod A-Quasan („biocidni proizvod”) koje je već izdano u Njemačkoj.
Biocidni proizvod, koji kao aktivnu tvar sadržava benzojevu kiselinu, odobren je kao dezinfekcijsko sredstvo vrste 3: Biocidni proizvodi u veterinarskoj higijeni, za dezinfekciju u području zdravstvene zaštite životinja, uključujući veterinarske klinike i operacijske dvorane, površine, opremu i predmete za kućne ljubimce.
(2)
Nizozemska je 24. listopada 2021.
koordinacijskoj skupini uputila prigovore, u kojima je navela da biocidni proizvod ne ispunjava uvjet iz članka 19. stavka 1. točke (a) Uredbe (EU) br.
528/2012 za upotrebu u operacijskim dvoranama u području zdravstvene zaštite životinja jer takva upotreba odgovara vrsti proizvoda 2: Dezinfekcijska sredstva i algacidi koji nisu namijenjeni za izravnu upotrebu na ljudima ili životinjama, a benzojeva kiselina nije odobrena za tu vrstu proizvoda.
U prilog svojem stajalištu Nizozemska je uputila na Smjernice o Uredbi o biocidnim proizvodima, svezak II.: Učinkovitost – procjena i evaluacija (dijelovi B i C) („smjernice o učinkovitosti”) Europske agencije za kemikalije, verzija iz travnja 2018.
(2), u kojima se u poglavlju 5.4.3.1. navodi da se biocidni proizvodi koji se upotrebljavaju za opću dezinfekciju površina u medicini (liječničke ordinacije, bolnice) i površina u veterinarskim ordinacijama povezanih s pregledom životinja i operativnim zahvatima na životinjama/liječenjem životinja svrstavaju u vrstu proizvoda 2, dok se proizvodi koji se upotrebljavaju za posebne potrebe veterinarske higijene (npr. proizvodi sa specifičnim tvrdnjama o djelovanju protiv ciljanog organizma koji je relevantan samo u području veterinarstva) smatraju proizvodima vrste 3.
Smjernice o učinkovitosti temelje se na smjernicama o provedbi Uredbe (EU) br.
528/2012 pod nazivom CA-May15-Doc8.3 (3) („dokument CA”), koje su predstavile službe Komisije i odobrila nadležna tijela država članica.
(1) SL L 167, 27.6.2012., str. 1.
(2) Europska agencija za kemikalije, Guidance on the Biocidal Products Regulation, svezak II.: Efficacy – Assessment and Evaluation (dijelovi B i C), verzija 3.0, travanj 2018. https://echa.europa.eu/documents/10162/23036412/bpr_guidance_assessment_evaluation_part_vol_ii_ part_bc_en.pdf/950efefa-f2bf-0b4a-a3fd-41c86daae468 (3) Europska komisija, Glavna uprava za zdravlje i sigurnost hrane, Sigurnost prehrambenog lanca, pesticidi i biocidi, smjernice – Assignment of products used for general disinfection in veterinary practices or hospitals to product type 2 or 3 under the BPR, svibanj 2015.
https://circabc.europa.eu/ui/group/e947a950-8032-4df9-a3f0-f61eefd3d81b/library/0015a899-662d-4b86-ab1d-d73b42bf1888/ details